Medemciems

Medemciems ir ciems Olaines novada Olaines pagastā. Izvietojies Medema purva vidū starp Rīgas—Jelgavas dzelzceļu un Baložu pilsētu 9,6 km no pagasta centra Jaunolaines, 12 km no novada centra Olaines un 14 km no Rīgas centra.

Apdzīvotā vieta izveidojusies pēckara gados kā vasarnīcu un mazdārziņu kolonija. Lielāko daļu veido dārzkopības kooperatīvi (VEF-Baloži, Ieviņa-99, Komutators, Rīts, Rītausma), kas ierīkoti bijušo kūdras izstrādņu teritorijā. Ciema ziemeļdaļā ir viensētu apbūves rajons.Olaines pagasta teritorijas plānojums. Paskaidrojuma raksts Ciemam teritoriāli pieskaitīti arī jaunie apbūves rajoni dienvidaustrumos no Baložu stacijas (Virši, Purmaļi).Olaines pagasta teritorijas plānojums. Karte, 1. daļa

Medemciemā iedzīvotāju skaits ir pieaudzis no 84 personām 2000. gadā līdz 1618 deklarētajiem iedzīvotājiem 2022. gadā.

Medemciema iedzīvotāji sarīkoja pirmo Latvijā tiešsaistes protesta akciju, prasot tuneļa izbūvi slēgtā autoceļa A8 pagrieziena uz Medemciemu vietā.

2024. gadā Valsts valodas centrs Olaines novada domi aicināja mainīt ciema oficiālo nosaukumu uz Mēdemciems, taču tā ierosinājumu noraidījusi, pamatojot ar to, ka apdzīvotajai vietai nav saistības ar Mēdemu dzimtu.

 Iedzīvotāji 
 Iedzīvotāju skaita izmaiņas 
Esošajās robežās, pēc CSP un OSP datiem.

 Atsauces 

Kategorija:Latvijas lielciemi